Diari Oficial de la Generalitat Valenciana


Sumari del DOGV 8485, del 13-02-2019 (2019/1170)

RESOLUCIÓ de 4 de febrer de 2019, del president de Turisme Comunitat Valenciana, per la qual es dona publicitat a l'import global màxim destinat a les ajudes dirigides a empreses, associacions, federacions i fundacions de la Comunitat Valenciana l'any 2019.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8485

Data del DOGV
:   13-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1170


Data del document
:   04-02-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de febrer de 2019, del president de Turisme Comunitat Valenciana, per la qual es dona publicitat a l'import global màxim destinat a les ajudes dirigides a empreses, associacions, federacions i fundacions de la Comunitat Valenciana l'any 2019. [2019/1170]  
Mitjançant el Decret 4/2017, de 31 de març, del president de la Generalitat, s'aproven les bases reguladores de les ajudes dirigides al sector turístic de la Comunitat Valenciana, publicat en el Diari Oficial de la Generalitat Valenciana número 8014, de 4 d'abril de 2017.  
Per Resolució del president de Turisme Comunitat Valenciana, de 21 de desembre de 2018, publicada en el Diari Oficial de la Generalitat Valenciana número 8456, de data 3 de gener de 2019, es convoquen les ajudes per a l'any 2019 de Turisme Comunitat Valenciana dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana.  
L'article 3 de l'esmentada resolució estableix que la concessió de les ajudes previstes en aquesta estarà condicionada a l'existència de crèdit adequat i suficient en el pressupost de Turisme Comunitat Valenciana per a l'any 2019.  
Així mateix, estableix que en compliment del que preveu l'article 5.3.d del mencionat Decret 4/2017, de 31 de març, del president de la Generalitat, pel qual s'aproven les bases reguladores de les presents ajudes, i d'acord amb el que establisca la Llei de pressupostos de la Generalitat per a l'exercici 2019, amb destinació a Turisme Comunitat Valenciana, per resolució del president d'aquesta, es donarà publicitat de les línies de crèdit i de l'import global màxim destinat a la concessió de les ajudes previstes en l'esmentada convocatòria.  
En conseqüència, d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (en l'actualitat Turisme Comunitat Valenciana en virtut de l'article 12 de la vigent Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana), i de conformitat amb aquesta, resolc:  
  
Donar publicitat a les línies de crèdit i a l'import global màxim amb els quals es finançaran les ajudes acollides als diferents programes continguts en la Resolució de 21 de desembre de 2018, del president de Turisme Comunitat Valenciana, publicada en el Diari Oficial de la Generalitat Valenciana número 8456, de data 3 de gener de 2019, que són els següents:  
1. El programa 1: Foment de la competitivitat empresarial. Es finançarà a càrrec de la línia pressupostària S0782000, «Incentius a la competitivitat de les empreses turístiques», del capítol VII dels pressupostos de la Generalitat per a 2019 amb destinació a Turisme Comunitat Valenciana, per import global màxim d'1.800.000,00 euros.  
2. El programa 2: Suport a activitats esportives i culturals d'impacte turístic internacional. Es finançarà a càrrec de la línia S0747000, «Suport a activitats esportives i culturals de gran impacte turístic en la Comunitat Valenciana», del capítol IV dels pressupostos de la Generalitat per a 2019 amb destinació a Turisme Comunitat Valenciana, per import global màxim de 300.000,00 euros.  
3. El programa 3: Impuls al màrqueting de producte turístic de la Comunitat Valenciana. Es finançarà a càrrec de la línia S0745000, «Comercialització del producte i desestacionalització turística», del capítol IV dels pressupostos de la Generalitat per a 2019 amb destinació a Turisme Comunitat Valenciana, per import global màxim de 700.000,00 euros.  
4. El programa 4: Impuls a les activitats musicals d'impacte turístic. Es finançarà a càrrec de la línia S0783000, «Mediterranew Musix», del capítol IV dels pressupostos de la Generalitat per a 2019 amb destinació a Turisme Comunitat Valenciana, per import global màxim de 700.000,00 euros.  
  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de publicar-se, i potestativament es podrà interposar un recurs de reposició davant del president de Turisme Comunitat Valenciana, en el termini d'un mes, a comptar des de l'endemà de publicar-se, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 de febrer de 2019.- El president de Turisme Comunitat Valenciana: Francesc Colomer Sánchez.